cyanic-selkie/wikianc huggingface dataset:
Мојот звук
Мојот звук — роман на македонската писателка Оливера Николова, првобитно издаден во 1977 година. Книгата е изборна лектира за седмо одделение.
Содржина
Напишана во прво лице, со јас раскажувачот Панче, авторката го следи животниот пат на младиот Панче од Гевгелија кој го бара и наоѓа „својот звук“. Тој на потешкиот начин успева да го открие својот звук, звукот на Лиле, звукот на татка си, на Ване, на сите околу него, затоа што сè на светот има звук, но некој не може да се слушне. Така и Панче смета дека неговиот звук е сè уште нечуен, па затоа е во потрага по себе си и својот звук. Книгата е напишана со лесен и ненаметлив стил, едноставен за следење на дејството/дејствата, близок до младите од сите времиња. Иако напишан во 1977, романот звучи современо и интересно, што е одлика на безвременско квалитетно четиво кое може да го задржи вниманието на младиот читател.
Поглавја
Романот започнува со поглавјето „Мојот звук“ во кое се претставува во јас форма. главниот јунак Панче, еден вид на модерен македонски Том Соер, момче во пубертет, кое почнува да размислува и за работи кои го интригираат во училиштето, како на пример, за звукот. Тој размислува дека ако секое тело во природата има свој звук, тогаш и самиот тој треба да има свој звук, па се запрашува дали тој негов звук е чуен и разбирлив за другите луѓе.
Второто поглавје е „Албум“ каде Панче прави албум од сите личности кои ги фотографира со новиот фотоапарат, подарок од сестра му Лена. Овој период на животот му се гледа тежок на Панче, па не ретко денот му завршува со солзи, како последица од сите случувања во училиште и дома.
Третото поглавје е насловено „Првак“.Панче почнува да се чувствува бунтовно, ги избегнува часовите во училиште, се оддалечува од сите околу него. Почнува да пробува забранети работи.
Мојот звук претставува извонредно дело на македонската авторка Оливера Николова, и е прекрасна приказна на едно растење и созревање.
Киве
Киве (Kieve) — општина во округот Мекленбуршка Езерска Област, во Мекленбург-Западна Померанија, Германија.
Папрат (Кукушко)
Папрат  (Ποντοκερασιά, Пондокерасија, до 1927 Παπράτ, Папрат) — село во Општина Кукуш во Кукушкиот округ, Егејска Македонија, денес во областа Централна Македонија, Грција.
Географија и местоположба
Селото се наоѓа на 30 километри североисточно од градот Кукуш, на неколку километри од грчко-македонската граница, во близина на североисточниот брег на Дојранското Езеро на планината Круша. Селото се наоѓа на надморска височина од 698 метри.
Папрат опфаќа површина од.
Историја
Во „Етнографија на Адријанопол, Монастир и Салоника“ се вели дека во 1873 г. Папрат се состоело од 80 семејства и 253 жители муслимани Според статистиката на Васил К’нчов („Македонија. Етнографија и статистика“) во 1900 година Папрат имало 710 жители муслимани.
По крајот на Балканските војни, селото било вклучено во составот на Грција. На пописот од 1913 година биле евидентирани 700 жители, додека на пописот од 1920 година, во селото биле евидентирани 595 жители.
Според Лозанскиот договор, во селото било населено грчко население од Мала Азија, Источна Тракија и Понд, додека муслиманското население било принудено да си замине од селото. Во 1926 година, селото било преименувано во Пондокерасија.
Демографија
Во 1928 година селото било чисто бегалско со 348 жители бегалци. , додека во 1940 година селото броело 711 жители. Зголемувањето на бројот на жители најверојатно се должи на населувањето на жители од соседните села.
Селото настрадало во текот на Грчката граѓанска војна и голем дел од населението било принудено да ги напушти своите домови.
Селото во пописот од 1951 година броело 390 жители, на пописот од 1961 година, во селото живееле 321 жител, во 1971 година имало 166 жители, во 1981 година имало 125 жители, додека во 1991 година имало 192 жители. Денеска, населението на селото е 146 жители според пописот од 2001 година.
IC 1919
IC 1919 — галаксија во соѕвездието Ловечки Кучиња, заведена во Новиот општ каталог на длабоконебесни тела.
Откривање
Објектот е откриен на 21 март 1903 година од страна на Макс Волф.
Податоци од набљудување
Според морфолошката класификација на галаксиите, IC 1919 е од видот *2.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 47 м 42,6 с, а неговата деклинација, односно висината на лакот на тој агол, +40° 37' 25"".
Други поделби
Проучување на IC 1919 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката.
Сојуз на комунистите на Југославија
Сојузот на комунистите на Југославија (СКЈ) или претходно до 1952 позната како Комунистичка партија на Југославија — владејачка партија во СФР Југославија, од 1945 до 1990 година. Нејзината идеолошка ориентација до отприлика 1950 била сталинистичка, а потоа титоистичка (социјалистичка).
КПЈ во периодот помеѓу двете светски војни
Основана е на Конгресот на обединувањето од 20 до 23 април 1919 година на конгресот во Белград како Социјалистичка работничка партија (комунисти). Во своите редови ги обедини речиси сите социјалдемократски партии и организации од земјите што во 1918 влегоа во состав на Кралството СХС, освен хрватските десни социјалдемократи, предводени од Витомир Кораќ и Словенечката Југословенска социјалдемократска партија. За претседател на партијата е избран Филип Филиповиќ.
На Вториот конгрес во Вуковар, во јуни 1920, партијата го менува своето име во Комунистичка партија на Југославија, а од раководството и од партијата пополека почнуваат да се потиснуваат „центрумашите“, кои не се согласуваат со прифаќањето на фамозните 21 услов за членство на Коминтерната и кои до крајот на годината се исклучени од Партијата.
На крајот од годината е донесена т.н. „Обзнана“ со која активностите на комунистите се драстично ограничени, за по обидот на атентат врз регентот Александар и убиството на министерот за внатрешни работи Милорад Драшковиќ КПЈ да биде забранета.
КПЈ во текот на Втората светска војна
По окупацијата на Југославија од страна на Силите на Оската и на нивните сојузници во април 1941 и по нападот на нацистичка Германија врз СССР, КПЈ поведе вооружена борба против окупаторите, која наскоро се развива во народно востание против окупаторските сили под раководство на КПЈ. Окупаторските сили беа принудени да ангажираат голем број на војска во борбата против народно-ослободителната војска, но не можеа да го скршат отпорот. Веќе во втората половина на 1944 година се ослободени значителни делови од Југославија (вклучително и Македонија), а до мај 1945 е ослободена целата земја.
КПЈ (СКЈ) како владејачка партија
По ослободувањето на земјата, угледот на КПЈ е доста висок и на комунистите им беше лесно да ја зацврстат својата власт. Останатите политички партии пополека се потиснуваат и во земјата комунистите воведуваат еднопартиски систем. Во тоа време, од земјите од Источна Европа во кои подоцна дојдоа комунистички партии на власт, југословенските комунисти отидоа најдалеку во копирањето на советскиот модел.
Дисиденти во југословенското комунистичко движење
Тоталитарниот поредок што го воведоа југословенските комунисти беше помалку репресивен од останатите комунистички режими, но основната тоталитарна одлика на системот, непопустливост кон суштински различните гледишта, беше одлика и на комунистичка Југославија. Помеѓу дисидентите во Југославија имаше и националисти и либерали, а од редовите на самото комунистичко движење најпознати дисиденти се:
По смртта на Тито во 1980, состојбата во Југославија се влошува и комунистите сè повеќе ја губат власта во земјата. Кон крајот на 1989 СКЈ поради развојот на настаните во светски рамки и поради внатрешни притисоци делумно го легализира политичкиот плурализам Финалето следува наскоро. Во тмурна и мачна атмосфера, започна 14.(Вонреден) Конгрес на Сојузот на комунистите на Југославија. Најизразен беше судирот меѓу српската и словенечката делегација. На третиот ден од од одржувањето (22.1.1990), словенечките делегати го напуштија конгресот, а малку подоцна истото на направија и делегациите од Хрватска, Македонија и Босна и Херцеговина. Конгресот веќе некогаш не беше завршен, а единствената партија практично беше дезинтегрирана. Наредните месеци започнаа да се одржуваат првите повеќепартиски избори низ републиките. На тие избори, реформираните комунистички партии ја губат власта во Хрватска, БиХ и Македонија, а победуваат во Србија, Црна Гора и Словенија. Веќе се чувствува голема опасност од распад на земјата. Во 1991 тоа и се случува. Републичките филијали на СКЈ, ја менуваат идеолошката ориентација и, под различно име, продолжуваат да постојат, некои и задржувајќи ја власта во новосоздадените држави. Таков е случајот и со Сојузот на комунистите на Македонија, која во 1991 се трансформира во Социјалдемократски сојуз на Македонија и како таков повеќе години беше на власт во Република Македонија.
Магнетостатика
Магнетостатика — изучување на магнетните полиња во системи каде струите се постојани (не се менува со текот на времето). Станува збор за аналогот на електростатиката, каде полнежите се неподвижни. Магнетизацијата не мора да биде статична, равенките на магнетостатиката можат да се искористат за предвидување на брзите магнетно променливи настани кои се случуваат во временски периоди во текот на неколку наносекунди или помалку. Магнетостатиката е дури и добра приближност кога струите не се статични — сè додека струите не се менуваат брзо. Магнетостатиката е широко употреблива во микромагнетиката како што се направите за магнетно снимање.
Магнетостатиката како специјален случај за Максвеловите равенки
Започнувасјќи од Максвеловите равенки и под претпоставка дека полнежите се неподвижни или пак се движат како стабилна струја, равенките се делат на две равенки за електричното поле (Погледајте електростатика) и две за магнетното поле. Полињата се независни од времето и едни од друго. Магнетостатичните равенки, во двата облика како диференцијални и интегрални се прикажани во табелата подолу.
Каде со ∇ се означува дивергенцијата, и B е густината на магнетмниот тек, првиот интеграл е на површина S со насочеен површински елемент. Каде J е густината на струјата и
е јачината на магнетното поле, вториот интеграл е линиски интеграл околу затворена јамка C со линиски елемент. Струјата која минува низ јамката е.
Употребливоста на оваа приближност може да се провери со споредување на гореспоменатите равенки со целосната верзија на Максвеловите равенки и да се земат предвид условите кои се отстранети. Од голема значајност е споредбата на условот наспроти  условот. Ако условот е значајно поголем, тогаш помалиот услов може да се занемари без значен губиток на прецизноста.
Воведување на Фарадеевиот закон
Вообичаена техника е да се решат серии на магнетостатични проблеми со зголемувачки временски чекори и за подоцна да се искористат овие решенија за да се определи приближноста на. Вметнувајќи го вој резултат во Фарадеевиот закон се добива вредност за (која претходно беше занемарена). Овој метод не е вистинското решение на Максвеловите равенки но може да обезбеди добра приблиќност за споро променливите полиња.
Извори на струи
Ако сите струи во системот се познати (на пример, ако е достапен целосен опис на ) тогаш магнетното поле може да се определи од струите со помош на Био-Саваровата равенка:
Оваа техника работи доста добро за проблемите каде средината е вакуум, воздух или некој сличен материјал со релативна пермеабилност 1. Ова ги вклучува индукционите воздушно-јадрени трансформатори. Една предност на оваа техника е дека геометријата на сложената намотка може да се интегрира по делови, или пак за сложени геометриски облици да се искористи бројчено интегрирање. Бидејќи равенката е првично користена за да се решат линиски проблеми, целосниот одговор ќе биде сума од интегралот на секој дел од целината.
За проблеми каде доминира магнетниот материјал и имаме високо пермеабилно магнетно јадро со релативно мали воздушни празнини, може да се употреби пристапот на магнетно коло. Кога воздушните празнини се големи во споредба со должината на магнетнто коло, граничноста станува значајна и и затоа побарува пресметка на конечен елемент. Пресметката конечен елемент користи изменет облик на магнетостатички равенки од горните равенки за да се пресмета магнетниот потенцијал. Вредноста на може да се определи од магнетниот потенцијал.
Магнетното поле може да се изведе од векторскиот потенцијал. Бидејќи дивергенцијата на густината на магнетниот тек е секогаш нула,
и односто на векторскиот потенцијал со струјата е:
каде е густината на струјата.
Магнетизација
Силно магнетните материјали (на поример, феромагнетните, феримагнетите или парамагнетиците) имаат магнетизација која се должи на електонскиот спин. Во овие материјали магнетизацијата мора да биде експлицитно да биде вклучена користејќи ја релацијата:
Со исклучок кај металите, електричните струи можат а се занемаратѕ. Тогаш Амперовиот закон го има обликот:
Ова е општото решение
каде U е скаларен потенцијал. Заменувајќи го ова во Гаусовиот закон се добива:
Сатурн LVII
Неговото откритие беше објавено од Скот С. Шепард, Дејвид К. Џевит и Јан Клејна на 7 октомври 2019 година од набљудувања направени помеѓу 12 декември 2004 и 22 март 2007 година.
Магнетостатика
Магнетизација
Па така, дивергенцијата на амгнетизацијата, има улога слична на електричниот полнеж во електостатикаѕа и четопати се нарекува како делотворна густина на струјата \rho_M.
Сатурн LVII
Сатурн LVII е со пречник од околу 4 километри и кружи околу Сатурн на просечно растојание од 21,174 Gm за 1150,69 дена, со наклон од 173° кон еклиптиката, во ретроградна насока и со ексцентричност од 0,442.
Магнетостатика
Магнетизација
Вектоско потенцијалниот метод исто така може да го искористи делотворната густина на струјата:
Румор
Румор (Rumohr) — општина во округот Рендсбург-Екернферде, во Шлезвиг-Холштајн, Германија.
Notocladonia
Notocladonia е род од два австралазиски видови лихенизирани габи од фамилијата Cladoniaceae. Родот бил ограничен од лихенологот Семјуел Хамер во 2003 година. Видот на видот Notocladonia cochleata претходно бил сместен во родот Ramalea.
Мал амам (Банско)
Мал амам— поранешен амам кој се наоѓал во селото Банско, Општина Струмица.
Овој амам бил изграден јужно од Ески амамот и бил изграден над јужниот ѕид на просторијата со голем базен на Римската терма.
Според фотодокументацијата пре отстранувањето на овој амам кој налегнувал скоро по целата должина на ѕидовите, амамот имал правоаголна основа која била преградена на средишниот дел така што се состоел од две простории. За кровниот покривач не се сочувани податоци но пред остранувањето на неговиот северен дел во 1996 година заради акцентирање на Римската терма, видливо е дека имал кади и ниски клупи обложени со бел мермер гуртни и под од плоснати плочи поврзани со хоросан малтер.
Амамот бил ѕидан од камен и варов малтер, и веројатно бил изграден во 18 или во 19 век, а користел термална вода од изворот јужно од него. За влезовите не се сочувани податоци поради големите оштетувања.
ПУ „Гоце Делчев“ - Тремник
Училиштето е именувано по македонскиот револуционер Гоце Делчев.
Местоположба
Објектот на училиштето се наоѓа во самото село Тремник.
Настава
Во училиштето се изведува настава од прво до петто одделение и наставата се изведува единствено на македонски наставен јазик.
Папа Сергиј III
Сергиј III (лат. Sergius PP. III; ? - 14 април 911) — римски папа од 29 јануари 904 до 14 април 911. Тој е единствениот папа досега за кого се знае дека наредил да биде убиен друг папа, и единствениот, чиј незаконски роден син го зазел неговото место. Со Сергиј, и неговата љубовница Марозија, во иксторијата на папството започнува периодот, наречен порнократија.
Титила
Титила е штитест вулкан кој се наоѓа во северниот дел на полуостровот Камчатка во Русија. Тој има два вулкани со штит: Титила и Расошина, а Титила е повисок.
Желтовски
Желтовски вулкан е стратовулкан кој се наоѓа во јужниот дел на полуостровот Камчатка, Русија.
Пиемонтска Република
Пиемонтска Република (италијански: Repubblica Piemontese) — краткотрајна сестринска република која постоела помеѓу 1798 и 1799 година на територијата на Пиемонт за време на нејзиното воено владеење од страна на Првата Француска Република.
ЦОУ „Тодор Ангелевски“ - Битола
Мисија
Запознај ги и почитувај ги другите – постави го темелот на меѓуетничко интегрирано училиште.
Централното основно училиште „Тодор Ангелевски“ — основно училиште во Битола. Во склоп на централното основно училиште функционира и подрачното основно училиште во приградската населба Горно Оризари во кое настава посетуваат ученици од населбата Горно Оризари и населбата Стрелиште. Училиштето во Стрелиште е подрачно педгодишно основно училиште.
Училиштето Тодор Ангелевски е добро опремена зграда на два ката каде наставата редовно ја посетуваат ученици од прво до осмо одделение. Покрај редовната настава додатните часови и секциите помогнале ова училиште да учествува на општински, регионални и републички натпревари каде има освоено многу награди. Има голем број на кабинети и училници каде наставата редовно и успешно се изведува.
Космос-1554
Космос-1554 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 19 мај 1984 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 700 килограми. Космос-1554 бил навигациски сателит.
Орбитални податоци
Исфрлувањето на сателитот било на орбита околу Земјата на средна висина. Периодот на обиколување на сателитот околу Земјата изнесувал 675,7 минути, додека аголот на наклонетост на орбиталната рамнина во однос на рамнината на екваторот изнесувала 64,8°. Најголемото растојание од Земјата го достигнал на 9180 км, а најмалото на 9079.
ПОУ „Тодор Ангелевски“ - Горно Оризари
Подрачното основното училиште „Тодор Ангелевски“ — основно училиште во населбата Горно Оризари, Општина Битола, и е во склоп на ЦОУ „Тодор Ангелевски“. Настава од петто до осмо одделение посетуваат и ученици од населбата Стрелиште.
Килобит
Килобит — единица за количество информации или компјутерско складиштење, 1000 пати поголема од битот. Префиксот кило- (симбол k) е дефиниран во Меѓународниот систем на единици (SI) како множител со вредност 103 (1 илјадa), и затоа,
Симболот на единицата килобит е kbit или kb.
Килобитот најчесто се користи за изразување на податочните протоци (брзини) на дигиталните комуникациски кола како килобити во секунда (kbit/s или kb/s), или скратено како kbps, како на пример, 56 kbit/s на ЈКТМ линија, или 512 kbit/s на широкопојасна интернет конекција.
Килобитот е тесно поврзан со многу помалку користениот кибибит, единица повеќекратна добиена од бинарниот префикс киби- (симбол Ki) од ист ред на големина, што е еднакво на = 1024 битa, или приближно 2% поголеми од килобитот. И покрај дефинициите за овие нови префикси, наменети за бинарно базирани количини на складирање од страна на меѓународните стандардни организации, мемориските полуспроводнички чипови сè уште се продаваат користејќи ги метричките префикси за означување бинарни множители.
Деја Дија
Во римската митологија, Деја Дија била божица на растењето и порастот.
Нејзината слава била на фестивалот Амбарвалии, во мај. Нејзините свештеници се нарекувале Арвалски браќа.
Палес
Во римската митологија, Палес бил божество на овчарите, крдата и добитокот. Некои го сметале ова божество за машки, а некои за женско, а постои и можност да биле две божества во пар (бидејќи Pales може да биде и еднина и множина на латински). Палес бил малку познато божество за кое имаме многу малку информации.
Фестивалот на Палес се нарекувал Парилии, и се славел на 21 април. На овој ден добитокот се водел преку логорски огништа. Друг фестивал во чест на Палес, но сега посветен на „двата Пала“ (Palibus duobus) се одржувал на 7 јули.
Марко Атилиј Регул изградил храм на Палес во Рим по неговата победа над Салентините во 267 BC. Се смета дека тој бил сместен на Палатинското брдо, но, можно е и да се наоѓал на патот на тиумфот, на Марсовото поле или на Авентинското брдо.
Дописник
Дописник или репортер на место на настанот е обично новинар или коментатор за магазини и весници човек кој пренесува извештаи во весниците или радио и телевизиски вести, или друг тип на компании, од далечена локација. Дописникот од странство е стациониран во друга земја. Терминот дописник се однесува на поднесување вести и извештаи преку поштенско писмо. Најголемите мрежи на дописници работат во телевизиските мрежи АОР (Германија) и Би-Би-Си (Велика Британија).
Меркат
Меркат или сурикат — мал месојад припадник на семејството на мунгоси. Станува збор за единствениот член на родот Suricata. Меркатите можат да се забележат во пустината Калахари во Боцвана, во дел од пустината Намиб во Намибија и југозападна Ангола, и во Јужна Африка. Група од меркати се нарекува „толпа“, „банда“ или „клан“. Еден клан на меркати може да има околу 20 меркати, но некои натсемејства може да имаат и над 50 членови. Во заробенитво, меркатите имаат просечен животен век од 12-14 години, или пак половина од тоа во дивината.
Овие животни можат да се видат во Зоо Скопје. и Зоо Битола.
Потекло на поимот
„Меркат“ е позајмен збор од Африканс. Името има холандско потекло, но има друго значење. Во холанскиот јазик, меркат означува гвенон, мајмун член на родот гвенони. Зборот меркат на холандски означува „налик мачка“, но иако меркатот е припадник на мачковидните животни, не е припадник на семејството на мачки; холандскиот збор најверојатно има потекло од санскритскиот марката मर्कट = „примат“, кој бил внесен во употреба од инсиски морнар на брод на Холандската источноиндиска компанија.
Таксономија
Во 1776 година, Јохан Кристијан Даниел фон Шребер опишал меркат од 'Ртот на Добрата Надеж, давајќи му го научното име Viverra suricatta. Родното име Suricata било предложено од Анселм Гаетан Демаре во 1804 година, кој исто така опишал зоолошки примерок од 'Ртот на добрата надеж. Сегашното научно име Suricata suricatta првпат го користеле Олдфилд Томас и Харолд Шван во 1905 година кога опишале примерок собран во Вакерстром. Тие посочиле дека имало четири месни трки со меркати во Кејп и Делфонтајн, Греамстаун, Орањовата Колонија и јужна Трансвал и Клипфонтајн, редоследно. Неколку зоолошки примероци биле опишани помеѓу крајот на 18 и 20 век, од кои три се признаваат како валидни подвидови:
Анатомија
Меркатот е мал дневен мунгос со просечна тежина од 0,5 до 2,5 кг. Неговото долго слабо тело и екстремитети му даваат должина од 35 до 50 см и истите имаат опашка со должина од 25 см. Меркатот ја користи својата опашка за да одржи рамнотежа додека стои исправено, како и при сигнализирање. Нивното лице е шилесто, завршувајќи со врв на кој е носот, со кафена боја. Околу очите секогаш има црни делови, и имаат мали уши во облик на полумесечина. Како и мачките, меркатите имаат бинокуларен вид, бидејќи очите им се напред на лицето.
На крајот на „прстите“ има канџа кој ги користат за копање на дувлата како и при потрага на плен. Канџите исто така се користат за искачување на дрвја. Меркатите имаат четири прсти на секое стапало и долги слабникави екстремитети. Крзното е вообичаено сивкаво, жолтеникаво, или кафено-сребреникаво. Тие имаат куси напоредни шари на нивните грбови, кои се протегаат од почетокот на опашката па сè до вратот. Овие шари се ралични кај секој меркат. Во долниот дел од телото немаат ознаки, но на стомакот имаат дел кој е делумно покриен со крно и може да се забележи црната кожа под крзното. Меркатот го користи овој дел од телото за да насобере топлина кога стои исправен на задните нозе, вообичаено рано наутро по студените пустински ноќи.
Исхрана и потрага по храна
Меркатите претежно се инсектојади, но се хранат и со други животни како (гуштери, змии, скорпии, пајаци, јајца, мали цицачи, двојноноги, стоногалки и многу поретко со птици), растенија и печурки (пустински тартуфи калахаритубер ). Меркатите се имуни на одредени видови на отрови, меѓу кои и на отровот на скорпионите во пустината Калахари.
Меркатите ловоат во група при што имаат назначен еден „чувар“ кој внимава на грабливците, додека останатите се во потрага на храна. Должноста на чуварот вообичаено трае еден час. Меркатот може да ископа песок со зафатнина еднаква на неговата тежина за многу кус период. Малечките на меркатите не тргнуваат во потрага по храна сè додека не наполнат еден месец, и кога се во потрага на храна го следат постариот член на групата, кој воедно им е и учител за потрага на храна. Меркатот кој чува стража испушта пискави звуци кога се е во ред.
Грабливци
Животни кои се хранат со меркати се на пример боевите орли, каменестите орли и чакалите. Меркатите понекогаш можат да починат и кога се каснати од змија при судирите со змиите во дивината (надувалки и капските кобри).
Лерц
Лерц (Lärz) — општина во округот Мекленбуршка Езерска Област, во Мекленбург-Западна Померанија, Германија.
Прва фудбалска лига на Македонија 2010/2011
Првата фудбалска лига на Македонија 2010/2011 - 19. издание на Првата фудбалска лига на Република Македонија. Во оваа сезона првак била Шкендија.
Унапредување и отпаѓање
1 Вардар кој отпаднал, откако завршил на единаесеттото место или претпоследен на табелата, ја презел четвртата екипа од Втората лига - Миравци, кои победиле на бараж натпреварот за Прва лига против Скопје. Потоа Миравци го добил името Вардар 1947, име кое го носел до полусезоната.
Фара Абади
Фара Абади (порано  Ерихсен ; родена на 18 јануари 1988 година во Вестервик ) е иранско-шведски телевизиски водител кој исто така работи за Sveriges Radio (SR).
Помеѓу 2012 и 2014 година, таа била радио презентер за радио станицата Sveriges Din Gata 100,6 за локални преноси во Малме. Таа потоа го направила своето телевизиско деби кога го претстави детското летно шоу Sommarlov, емитувано на Sveriges Television (SVT), заедно со Малин Олсон, и Александар Хермансон. Таа била ко-водител на шоуто повторно во 2015 година, без Олсон.
Помеѓу 2014 и 2015 година, таа го претстави своето шоу, P3 med Farah Abadi, на Sveriges Radio. Во 2015 година, таа била „јавен амбасадор“ за време на Музихјалпен заедно со пејачот Оскар Зија. Таа го претставила и  на Sveriges Radio заедно со, меѓу другите, Arantxa Alvarez. Во 2016 година, таа повторно била јавен амбасадор во Музихјалпен, кој таа година се емитуваше од Еребру.
Во декември 2017 година, таа била една од презентерите за Musikhjälpen во Умео. Таа продолжи да ја презентира програмата во 2018 година од Лунд, во 2019 година од Вестерас и во 2020 година од Стокхолм.
Помеѓу февруари и март 2022 година, таа ќе биде ко-домаќин на Мелодифестивален (шведскиот избор за Eurovision Song Contest ), придружувајќи му се повторно на Оскар Зија. Нејзината улога ќе биде следење на уметниците во текот на настанот.
Карин Аделшелд
Карин Аделшелд, (родена на 15 јули 1973 година) е шведска стенд-ап комичарка и телевизиски презентер. Таа ја освоила наградата „Најдобар шведски женски стенд-ап комичар на годината“ на шведската стенд-ап гала во 2012 година. Во 2013 година, таа ја претставила „Alla tiders hits“ на СВТ заедно со Никлас Стремштет.
Емитување вести
Емитувањето на вести е процес во кој се пренесуваат вести од настани или друг вид на информации преку телевизија, радио или интернет од областа на емитуваното новинарство'''. '''Содржината најчесто се емитува на локално во студиско радио или телевизиско студио или преку телевизиска мрежа. Може да вклучува дополнителни материјали како што е спортската покриеност, временската прогноза, сообраќајни извештаи, коментари од други материјали за кои се смета дека се релевантни за нивната публика.
Космос-1555
Космос-1555 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 19 мај 1984 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 700 килограми. Космос-1555 бил навигациски сателит.
Ханка Белицка
Ана Вероника Белицка (Anna Weronika Bielicka, — ) била полска пејачка и глумица која била позната под името Хана и приврзаната скратеница Ханка.
Живот
Белицка се родила во Коновка близу Полтава (тогаш дел од Руската Империја, сега Украина) и почнала да глуми во филмови и на сцена во 1940-тите. Таа исто така имала настапи и на полски радио и телевизиски програми и била третирана со голема љубов од страна на полската публика.
Белицка починала од природна смрт во Варшава, на деведесет годишна возраст. Нејзиниот последен телевизиски настап бил една недела пред нејзината смрт на ТВ шоуто на Симон Мајевски.
NGC 7788
NGC 7788 — расеано ѕвездено јато во соѕвездието Касиопеја, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 7788 се споменува и како OCL 275.
Откривање
Објектот е откриен на 5 октомври 1829 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 7788 е од видот I2p. Видливиот сјај со голо око изнесува 9,4 m. NGC 7788 има само една позната привидна димензија, која изнесува 4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 23 ч 56 м 46 с, а неговата деклинација, односно висината на лакот на тој агол, +61° 24' 0"".
Други поделби
Проучување на NGC 7788 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 15; додека во Каталогот на основни ѕвезди (GSC) е групиран под бројот 4281. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 595.
Карл Уве Кнаусгор
Карл Уве Кнаусгор  — норвешки автор. Тој станал познат во светот по шесте автобиографски романи, насловени Мојата борба.
По завршувањето на серијата „Мојата борба“ во 2011 година, тој ја објавил и автобиографската серија со наслов „Квартет годишни времиња“, како и есеј за уметноста на Едвард Мунк. Добитник е на Наградата Браџ 2009, 2017 година Наградата во Ерусалим и 2019 година Нордиска награда на Шведската академија.
Животопис
Роден во Осло, Кнаусгор израснал на Тромаја во Арендал и во Кристијансанд, а студирал уметност и книжевност на Универзитетот во Берген. Потоа работел на различни работни места, вклучително и предавање во средно училиште во северна Норвешка, продавање касети, работа во психијатриска болница
Деби
Прво објавено дело на Кнаусгор бил романот Надвор од светот, за кој бил награден со Норвешката награда за литература на критичарите. Ова било првпат во историјата на наградата дебитантски роман да победи.
Неговиот втор роман, Време за се (2004), делумно прераскажува одредени делови од Библијата, како и историјата на ангелот на Земјата. Книгата освоила голем број награди и била номинирана за Наградата за литература на Нордискиот совет. Била номинирана и за Меѓународната награда за литература во Даблин.
Делата „Мојата борба“
Иако двете први книги на Кнаусгор биле добро прифатени, шесттомниот серијал автобиографски романи Мојата борба го направила Кнаусгор познато име во Норвешка. Објавени од 2009 до 2011 година со вкупно над 3.500 страници, книгите биле многу успешни и предизвикале многу контроверзии. Контроверзноста била предизвикана делумно затоа што норвешкиот наслов на книгата „Мин Камп“ е ист со норвешкиот наслов на „Мајн Кампф“ на Хитлер, а делумно и поради замерката дека Кнаусгор оди предалеку во разоткривањето на приватниот живот на неговите пријатели и семејството - вклучувајќи ги и неговиот татко, поранешната сопруга, вујко и баба. Книгите сепак добиле речиси универзално поволни критики, барем првите два тома. Во земја со пет милиони жители, серијата „Мин Камп“ е продадена во над 450.000 примероци.
Серијалот „Мојата борба“ е преведена на многу јазици.
Подоцнежни дела
Кнаусгор бил консултант на новиот норвешки превод на Библијата. Во 2013 година, тој објавил збирка есеи, Америка на душите: Текстови 1996-2013, а од септември 2013 година го адаптира својот роман „Надвор од светот“ во сценарио.
Помеѓу 2015 и 2016 година, Кнаусгор го објавил својот квартет „Сезони“, серијал од четири книги со наслов „Есен“, „Зима“, „Пролет“ и „Лето“. Овие книги се исто така автобиографски по природа, составени од извадоци од дневници, писма и други лични материјали.
Збирката есеи на Кнаусгор, „Во земјата на киклопите“ (2018).
Во септември 2020 година, романот на Кнаусгор „Моргенстјерн“ („Утринската ѕвезда“) бил објавен во Норвешка. Дански и шведски преводи биле објавени неколку месеци подоцна на големо признание од критичарите, однапред продадено на петнаесет земји.
Во 2021 година, романот на Кнаусгор „Волците од шумата на вечноста“ бил објавен во Норвешка.
Критичарски одгласи
По објавувањето на „Мојата борба“, Кнаусгор бил опишан како „една од најголемите книжевни сензации на 21 век“.
Некои го сметаат за најголемиот норвешки писател од драматургот по Хенрик Ибзен. Неговиот стил богат со детални описи е спореден со Марсел Пруст и неговиот  роман „Во потрага по изгубеното време“.
Романот на Кнаусгор од 2020 година „Утринската ѕвезда“ доживеал огромен успех кај критиката во Скандинавија.
Личен живот
Кнаусгор во моментов е во брак со својата трета сопруга, Михал Шавит. Шавит е издавачка директорка на Џонатан Кејп во Лондон, а претходно работела како уреднички директор на Харвил Секер, каде што ги уредувала и објавувала романите на Кнаусгор.
Кнаусгор живеел во Остерлен, Шведска, со неговата сопруга, писателката Линда Бостром Кнаусгор и нивните четири деца до ноември 2016 година кога тој и неговата сопруга се разделиле. Сега живее помеѓу Лондон и Шведска ..
Осврти
__ИНДЕКС__
Лајцен
Лајцен (Leizen) — општина во округот Мекленбуршка Езерска Област, во Мекленбург-Западна Померанија, Германија.
Мексиканско Царство
Мексиканско Царство (Imperio Mexicano) може да се однесува на:
Папа Анастасиј III
Анастасиј III (лат. Anastasius PP. III; ? - јуни 913) — римски папа од април 911 до јуни 913. Според некои извори, тој се смета за син на папата Сергиј III. Нему му се препишуваат две послание, но нивни оригинали нема. Тој ги обновил односите со Цариградската црква. Го поддржувал Николај Мистик во борбата против императорот Лав VI.
Базелска спогодба
Базелската спогодба (англиски: Basel Accord) претставува меѓународна спогодба со која се воспоставени единствени стандарди за капиталот на банките. Базелската спогодба била потпишана од страна на 12 индустриски земји во јули 1988 година, а е со примена од 1993 година, но подоцна, во неколку наврати, таа била дополнувана и проширувана.
968
968 (Римски бројки) — престапна година според општоприфатениот календар. Тоа била 968 година од новата ера, 968. од првиот милениум, 68. од X век и деветта од 960-тите.
Базелска спогодба
Историјат
Во 1974 година, во швајцарскиот град Базел се одржал состанок на супервизорските органи на 12 развиени земји, на кој во рамките на Банката за меѓународни порамнувања (Bank for International Settlements) е основан т.н. Базелски комитет за банкарска супервизија (Basel Committee on Banking Supervision), или скратено, Базелски комитет. Основната задача на овој комитет е да врши координација на регулативните и супервизорските прашања поврзани со активностите на меѓународните банки од земјите членки. За таа цел, одвреме-навреме, Базелскиот комитет издава спогодби и договори со намера да обезбеди делотворна супервизија на меѓународните банки.
968
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6476 и 6477 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5718 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4728 и 4729 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1721.
Базелска спогодба
Регулаторен капитал и средства пондерирани според ризикот
Според Базел I, потребниот капитал за покривање на ризиците во работењето се пресметува според следнава формула:
968
Други календари
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 968 година се протега во 3604 и 3605, додека според второто гледиште, годината трае во текот на 3664 и 3665 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1511. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 357 и 358 исламска година.
Базелска спогодба
Регулаторен капитал и средства пондерирани според ризикот
Стапка на адекватност на капиталот = капитал / средства пондерирани за ризикот
Бруцелоза
Бруцелозата е високозаразна зооноза предизвикана од ингестија на непастеризирано млеко или недоволно печено месо од инфицирани животни, или близок контакт со нивни секрети. Позната е и како средоземна треска.
Базелска спогодба
Регулаторен капитал и средства пондерирани според ризикот
Во продолжение, Базелската спогодба ги пропишува и составните елементи на именителот од формулата за пресметка на стапката на адекватност на капиталот. Така, таа дава различни пондери за одделни групи средства, во согласност со нивото на кредитниот ризик на кое се изложени тие. Како што може да се забележи, во оваа спогодба е земен предвид само кредитниот ризик, како најзначаен ризик во работењето на банките.
Бруцелоза
Brucella видовите се мали, Грам-негативни, неподвижни, неспороформни, стапчести (кокобацилни) бактерии. Тие функционираат како факултативни внатреклеточни паразити, кои предизвикуваат хронично заболување, кое обично перзистира доживотно. Четири видови предизвикуваат инфекции кај луѓето: B. abortus, B. canis, B. melitensis, и B. suis. B. abortus е помалку вирулентна од B. melitensis и воглавно ја предизвикува болеста кај добитокот. B. canis ги инфицира кучињата. B. melitensis е највирулентен и најинвазивен вид; вообичаено ги инфицира козите и повремено овците. B. suis има средна вирулентност и главно ги инфицира свињите. Симптомите вклучуваат обилно потење и болка во зглобовите и мускулите. Бруцелозата е позната кај животните и луѓето од 20 век.
Базелска спогодба
Регулаторен капитал и средства пондерирани според ризикот
''Табела бр. 1: Пондери за ризик на одделни групи средства'' Притоа, со Базелската спогодба била пропишана обврската за банките да издвојат капитал од најмалку 8% во однос на средствата пондерирани според ризикот. Се разбира, минималното ниво на капитал од 8% значи дека националните регулатори можат да пропишат и повисока обврска за потребниот капитал на банките. Всушност, повеќето национални регулатори го прифатиле пропишаниот стандард од 8% како обврска за сите домашни и меѓународни банки. Како резултат на тоа, денес овој стандард се применува во повеќе од 100 земји ширум светот.
Дополнување на Базелската спогодба за пазарниот ризик
Според Базел I, при пресметката на стапката на адекватност на капиталот се земал предвид само кредитниот ризик, којшто е најважен, но не и единствен ризик во работењето на банките. Имајќи предвид дека испуштањето на пазарниот ризик бил еден од најголемите недостатоци на Базелската спогодба, таа била дополнета во 1996 година, со примена од 1998 година. Со овие измени било предвидено банките да издвојуваат дополнителен капитал за покривање на одделните форми на пазарен ризик, како што се: ризикот од промена на цените на акциите, каматниот ризик, валутниот ризик и ризикот од промена на цените на берзанските стоки.
Инаку, за пресметката на потребниот капитал за покривање на пазарниот ризик, банките може да избираат меѓу два пристапа, внатрешен модел или стандардизиран пристап. Пристапот на внатрешен модел (internal model approach) значи дека банката може да употреби сопствен модел за пресметка на потребниот капитал поврзан со пазарниот ризик, којшто треба претходно да биде одобрен од надлежното регулаторно тело. Во практиката, банките најчесто употребуваат некој модел за пресметка на вредноста изложена на ризик. Банките што применуваат стандардизиран пристап (standardized approach) не вршат пресметка на вредноста изложена на ризик,туку за секој од четирите видови пазарен ризик одделно се пресметува капиталниот надомест и потоа, со нивно собирање се добива вкупниот износ на потребниот капитал за покривање на пазарниот ризик. Инаку, пресметката на потребниот капитал според овој пристап, во основа, се врши така што се пресметува нето-отворената позиција на банката по акции, валути, суровини, долговни хартии од вредност, каматни деривати итн., а потоа на таа вредност се пресметува капитален надомест од 8%.
Нова базелска спогодба - Базел II
Како реакција на бројните критики на Базел I, Базелскиот комитет направил низа промени коишто постепено довеле до целосна ревизија на Базелската спогодба за капиталот. Новата спогодба била објавена во мај 2004 година, а нејзината целосна примена во развиените земји била предвидена да започне кон крајот на 2007 година. Имајќи предвид дека Новата базелска спогодба претставува наследник на првата спогодба за капиталот, таа е позната како Базел II.
Новата базелска спогодба претставува голем чекор напред во споредба со Базел I. Така, таа не е ограничена само на пресметка на потребниот капитал за покривање на ризиците,туку вклучува два дополнителни столба - улогата на националните супервизорски органи и значењето на пазарната дисциплина. Притоа, вториот столб(супервизија) ја нагласува соработката меѓу супервизорските тела и банките во обезбедувањето соодветно ниво на капитализираност. Така,супервизорите треба да ги поттикнат банките самостојно да ги мерат и да ги контролираат ризиците, преку изградба на внатрешни системи, процедури и стратегии. Третиот столб(пазарна дисциплина) предвидува поголема улога на пазарот во контролата на профилот на ризичноста на банките. За таа цел, банките треба да објавуваат информации за изложеноста на ризици, пресметката на адекватноста на капиталот, техниките за контрола на ризиците итн.
Во однос на пресметката на стапката на адекватност на капиталот, Базел II бара, покрај кредитниот и пазарниот ризик, банките да обезбедат соодветно ниво на капитал и за покривање на оперативниот ризик. Што се однесува до пазарниот ризик, во Новата базелска спогодба биле вклучени дополнувањата од 1996 година. Од друга страна, Базел II носи низа измени во поглед на кредитниот ризик т.е. банките имаат право да избираат меѓу три начини на мерење на потребниот капитал за покривање на кредитниот ризик: стандардизиран пристап, основен пристап заснован врз внатрешно рангирање и напреден пристап заснован врз внатрешно рангирање. На тој начин пресметката на стапката на адекватност на капиталот според Базел II, се врши на следниов начин:
стапка на адекватност на капиталот = (капитал (ниво 1 и 2))/(кредитен ризик + пазарен ризик + оперативен ризик)
Базел III
Иако Базел II донел крупни промени во однос на стандардите за капиталот на банките,супервизијата и пазарната дисциплина,големата светска финансиска и економска криза од 2007-2008 година ги исфрлила на површината сите недостатоци на финансиската регулација. За време на кризата,голем број банки, меѓу кои и најголемите банкарски џинови, претрпеле огромни загуби и се соочиле со сериозни ликвидносни проблеми, а во некои земји, банкарските системи биле разнишани до темелот. Како последица на тоа, многу банки пропаднале, а некои биле спасени со финансиски инјекции од страна на државата или пак, национализирани. Имајќи ги предвид овие случувања, било јасно дека се потребни дополнителни подобрувања на финансиската регулација. Оттука, уште во текот на кризата, Базелскиот комитет започнал да ги разгледува можните насоки во развојот на регулацијата на банките. Во декември 2010 година, Базелскиот комитет објавил два документа, кои ги дефинирале основите на третата базелска спогодба, позната како Базел III.
Основните цели на Базел III се: да ги зајакне стандардите во однос на потребниот капитал за покривање на ризиците, да ги натера банките да посветат поголемо внимание на ликвидноста, да го отстрани процикличното однесување на банките и да ја намали опасноста од појава на системски кризи. Оттука, новата регулатива донела значителни промени во однос на дефинирањето на регулаторниот капитал и стандардите за потребниот капитал за покривање на ризиците. Исто така, Базел III предвидува проширување и зајакнување на вториот и третиот столб(супервизијата и пазарната дисциплина). Најпосле, покрај стандардите за капиталот, со Базел III се воведуваат и регулативни стандарди во однос на ликвидноста и леверажот. Поради обемноста на промените, се предвидува нивно постепено воведување до крајот на 2018 година.